واشینگتن اؤزونون آنتیروسییا سیاستینی آوروپا اؤلکهلرینین حسابینا حیاتا کئچیریر.
آخار. آذ خبر وئریر کی، بونو ایتالییانین «لیبرو» قزئتینه موصاحیبهسینده روسییا خاریجی ایشلر ناظری سرگئی لاوروو سؤیلهییب.
«بو گون آیدیندیر کی، واشینگتندان آلینان گؤستریش اساسیندا بروکسل بوروکراتلارینین باشلاتدیغی سانکسییالار آوروپانین یئرلی ایستحصالچیلارینا ضربه ووروب. اونلار روسییا بازاریندا اؤز مؤقعلرینین بیر حیصهسینی ایتیریبلر و بؤیوک ضررلره معروض قالماقدا داوام ائدیرلر. آمریکا ایسه ضرره معروض قالماییب. بئله چیخیر کی، آنتیروسییا هدفلرینی آمریکا ائلیتاسی آوروپالیلارین حسابینا گئرچکلشدیرمک ایستییر»، - لاوروو بیلدیریب.
او، همچینین کریم مسئلهسینین روسییا اوچون همیشهلیک باغلاندیغینی دا سؤیلهییب:
«کریم روسییانین ترکیبینده قالاجاق. بورادا صحبت کریم اهالیسینین آزاد، دموکراتیک ایرادهسیندن گئدیر. بو الحاق نتیجهسینده یاریم آدا اهالیسی وطنداش محاربهسینین دهشتلریندن قاچا بیلیب».
azb_Arab azb_Arab azb_Arab azb_Arab azb_Arab